section_heading: Povijest
paragraph_text: Prvo je idejno rješenje iznijela tvrtka koja je izgradila Espace Léopold 1988. godine, no lokalne su ga vlasti ocijenile preambicioznim. Predloženi objekt je bio vrlo visok, i služio je kao ulaz u veće područje zajedno s palačom Charlemagne koja se nalazila nasuprot. Vlasti su zatražile smanjenje objekta za 20 metara na 15 katova umjesto planiranih 20, kako bi se očuvala vizualna dominacija palače Berlaymont i arkada Cinquantenaire.